cyanic-selkie/wikianc huggingface dataset:
దేవ్‌ఘర్
రైళ్లు
దేవ్‌ఘర్ జంక్షన్ నగరంలో ఉన్న రైల్వే స్టేషన్. ఇది జసిదిహ్-దుమ్కా-రాంపూర్‌హాట్ & జసిదిహ్-బంకా-భాగల్‌పూర్ లైన్‌లో ఉంది. రాంచీ, దుమ్కా, రాంపూర్‌హాట్, ముంగేర్, భాగల్‌పూర్, బంకా, అగర్తలా మొదలైన ప్రాంతాలకు రైళ్లు ఉన్నాయి.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
అహానా కృష్ణ
అహానా కృష్ణ (జననం 1995 అక్టోబరు 13) భారతీయ నటి. ఆమె ప్రధానంగా మలయాళ చిత్రాలలో, వాణిజ్య ప్రకటనలలో నటిస్తుంది. ఆమె 2014లో ఫర్హాన్ ఫాసిల్ సరసన రాజీవ్ రవి దర్శకత్వంలో వచ్చిన న్జాన్ స్టీవ్ లోపెజ్ చిత్రంలో ప్రధాన కథానాయికగా సినీ రంగ ప్రవేశం చేసింది.
బాల్యం, విద్యాభ్యాసం
నటుడు కృష్ణ కుమార్, సింధు కృష్ణ దంపతుల నలుగురు కుమార్తెలలో అహానా మొదటి సంతానం. ఆమె తిరువనంతపురంలోని హోలీ ఏంజెల్స్ I.S.C స్కూల్‌లో చదువుకుంది. ఆ తర్వాత చెన్నైలోని MOP వైష్ణవ్ కాలేజ్ ఫర్ ఉమెన్ నుండి విజువల్ కమ్యూనికేషన్‌లో డిగ్రీ పట్టా పుచ్చుకుంది. ఆమె అహ్మదాబాద్‌లోని MICA నుండి అడ్వర్టైజింగ్ మేనేజ్‌మెంట్ మరియు పబ్లిక్ రిలేషన్స్‌లో ఆన్‌లైన్ పోస్ట్ గ్రాడ్యుయేట్ సర్టిఫికేట్ ప్రోగ్రామ్‌ను పూర్తి చేసింది.
కెరీర్
2014లో న్జాన్ స్టీవ్ లోపెజ్‌తో ఆమె అరంగేట్రం చేసింది. ఆమె 2017లో నివిన్ పౌలీతో కలిసి అల్తాఫ్ దర్శకత్వం వహించిన నందుకలుడే నాటిల్ ఒరిదవేళలో నటించింది.
2019లో ఆమె రొమాంటిక్ డ్రామా లూకా లో టోవినో థామస్‌తో కలిసి నటించింది. ఈ చిత్రం విమర్శనాత్మకంగా, వాణిజ్యపరంగానూ విజయవంతమైంది. అదే సంవత్సరం ఆమె శంకర్ రామకృష్ణన్ పతినెట్టం పడిలో కూడా నటించి ప్రేక్షకులను మెప్పించింది. ఈ చిత్రం తెలుగులో గ్యాంగ్స్ ఆఫ్ 18 గా విడుదలైంది.
మూలాలు
వర్గం:మలయాళ సినిమా నటులు వర్గం:భారతీయ సినిమా నటులు వర్గం:1995 జననాలు
తెలంగాణ హౌజింగ్ బోర్డు
తెలంగాణ హౌజింగ్ బోర్డు, తెలంగాణ ప్రభుత్వ పరిధిలోని ప్రభుత్వ రంగ సంస్థ. దీని ప్రధాన కార్యాలయం తెలంగాణ రాష్ట్ర రాజధాని హైదరాబాదు లో ఉంది. తెలంగాణ పౌరులకు సరసమైన గృహనిర్మాణం అందించడం ఈ బోర్డు కార్యకలాపం. 1960 వరకు సిటీ ఇంప్రూవ్‌మెంట్ బోర్డుగా పిలువబడే బోర్డు 1911లో నిజాం రాజు ఉస్మాన్ అలీ ఖాన్, అసఫ్ జా VII చేత ఏర్పాటుచేయబడింది.
చరిత్ర
20వ శతాబ్దం ప్రారంభంలో నిజాం పాలనకాలంలో 1908లో మూసీనది వల్ల హైదరాబాదు నగరంలో పెద్దఎత్తున వరదలు వచ్చాయి. 1911లో ఒక ఘోరమైన ప్లేగు ప్రబలింది. ఆ రెండు సంఘటనల వల్ల నగరంలో జనాభా తగ్గింది. నిజాం ఉస్మాన్ అలీ ఖాన్ ఈ సమస్యల గురించి తెలుసుకొని తన మంత్రులు, నగర ప్రణాళిక సంఘ సభ్యులతో కలిసి నగర పారిశుధ్యం, పరిశుభ్రతను మెరుగుపరచాలని నిర్ణయించుకున్నాడు. 1912లో నిజాం కుమారుడైన మోజ్జామ్ జా అధ్యక్షుడిగా నగర అభివృద్ధి సంస్థ (సిటీ ఇంప్రూవ్‌మెంట్ బోర్డు) ఏర్పడింది. మురికివాడల అభివృద్ధి, పేదలకు గృహనిర్మాణం, బహిరంగ భూములు, భూగర్భ పారుదల, రహదారి వెడల్పు పథకాలు, బస్సుల రవాణాకు రోడ్లు వేయడం వంటి నిర్దిష్ట పనులతో నగరాన్ని అభివృద్ధిని చేయడం ఈ సంస్థ ఉద్దేశ్యం. నగరాన్ని మరింత అభివృద్ధి చేయడంకోసం సహకరించిలని సర్ విశ్వేశ్వరయ్య ను కోరారు. ప్రాంతీయ మొఘల్ వేరియేషన్ తరహా నిర్మాణంతో నిర్మించిన బషీర్బాగ్‌లోని ఒక భవనంలో ఈ సంస్థ తన కార్యకలాపాలు ప్రారంభించింది, నాలుగు దశాబ్దాలుగా ఇక్కడ కొనసాగింది.
మూసీ నది పరివారిక ప్రాంతాలైన డబీర్ పూర్, సుల్తాన్ షాహీ, ముగల్ పురా, నాంపల్లి, గన్ ఫౌండ్రీ, రెడ్ హిల్స్, మల్లేపల్లిలోని మురికివాడలు పునరావాస చర్యలు తీసుకున్నాడు. చార్మినార్ సమీపంలోని నిజామియా టిబ్బి హాస్పిటల్, పతేర్‌గట్టి కాంప్లెక్స్, మొజాంజాహి మార్కెట్, తెలంగాణ హైకోర్టు, ఉస్మానియా హాస్పిటల్, సిటీ కాలేజీ మొదలైనవి ఈ బోర్డు నిర్మించింది. ఈ ప్రాజెక్టులకు ఉపయోగించిన గోపురాలు, తోరణాల నిర్మాణాలను ఉస్మానియన్ శైలిగా పిలువబడింది. అంతేకాకుండా, భారతదేశంలోని అనేక ప్రధాన నగరాలకు ముందే హైదరాబాదులో విస్తృతమైన ఉద్యానవనాలు, ప్రణాళికాబద్ధమైన హౌసింగ్ కాలనీలు, త్రాగునీటి తాగునీటి సరఫరా, ప్రత్యేక మురికినీటి కాలువలు, విస్తృత రహదారులు, బస్సు - రైలు సేవలను నిర్మించడం ద్వారా బోర్డు హైదరాబాదు నగరాన్ని అభివృద్ది పరిచింది.
భూముల అభివృద్ధికి ప్రాధాన్యతనిస్తూ 1931లో సికింద్రాబాద్ టౌన్ ఇంప్రూవ్మెంట్ ట్రస్ట్ ఏర్పడింది.
లక్ష్యాలు
ప్రజలకు సరసమైన ధరలకు గృహ వసతి కల్పించడం ఈ హౌసింగ్ బోర్డు ప్రధాన లక్ష్యం.
తెలంగాణ హౌసింగ్ బోర్డు కార్యకలాపాలు:
మూలాలు
వర్గం:2014 స్థాపితాలు వర్గం:తెలంగాణ ప్రభుత్వ సంస్థలు
రైల్ కోచ్ ఫ్యాక్టరీ, కపూర్తలా
పంజాబ్ రాష్ట్రంలోని కపూర్తలా రైల్ కోచ్ ఫ్యాక్టరీ భారతీయ రైల్వేకు చెందిన కర్మాగారము. దీనిలో ప్రయాణీకులకు అవసరమైన పలురకాలైన రైలుపెట్టెలను తయారు చేస్తున్నారు. ఈ కర్మాగారము టౌన్‌షిప్‌తో కలిపి 1178 ఎకరాల విస్తీర్ణాన్ని ఆక్రమించుకొన్నది. సుమారు 8,000 మందికి ఉపాధిని కల్పిస్తున్నది.
చరిత్ర
ఈ కర్మాగారానికి పంజాబ్ రాష్ట్రంలోని కపూర్తలా పట్టణానికి సమీపంలో 1985 ఆగస్టు 17వ తేదీన అప్పటి భారత ప్రధాని రాజీవ్ గాంధీ శంకుస్థాపన చేశాడు. అధునాతన యంత్రాలను కలిగిన ఈ ఉత్పత్తి కేంద్రము భారత పారిశ్రామికరంగంలో గణనీయమైన స్థానాన్ని సంపాదించుకుంది. ఇప్పటిదాకా సుమారు 28,000లకు పైగా రైలు పెట్టెలను తయారు చేసి భారతరైల్వేలలోని పాసెంజర్ కోచ్‌లలో 50 శాతాన్ని ఆక్రమించుకొంది. డిజైన్, అభివృద్ధి, ఉత్పత్తి రంగాలలో స్వయంసమృద్ధి సాధించి పలు రకాలైన రైలు పెట్టెలను తయారు చేస్తున్నది.
ఉత్పత్తి
1986లో ప్రారంభమైన ఈ కర్మాగారం 1988నుండి ఉత్పత్తిని ప్రారంభించింది. ఇప్పటి వరకు 29000కు పైగా రైలుపెట్టెలను నిర్మించింది. భారతీయ రైల్వే అవసరాలకు అనుగుణంగా 40 రకాలకు పైగా ఎ.సి. నాన్ ఎ.సి. కోచ్‌లను నిర్మిస్తున్నది. వీటిలో సాంప్రదాయమైన రైలుపెట్టెలు మొదలుకొని, స్వయంచాలిత వాహనాల వరకు ఉన్నాయి. ఈ ఉత్పత్తి కోసం ఈ కర్మాగారం అత్యాధునికమైన లేజర్ ప్రొఫైల్ యంత్రాలు, సి.ఎన్.సి.యంత్రాలు, రోబోటిక్ యంత్రాలు, ప్లాస్మా ప్రొఫైల్ యంత్రాలను సమకూర్చుకొన్నది. గంటకు 200కి.మీ.వేగంతో ప్రయాణించడానికి అనువైన ఎల్.హెచ్.బి.కోచ్‌లను జర్మనీ దేశంతో సాంకేతికమార్పిడి ద్వారా తయారు చేయగలిగింది. ప్రారంభంలో ఏడాదికి 1000 కోచ్‌ల నిర్మాణ సామర్థ్యం కలిగిన ఈ కర్మాగారం 1500 కోచ్‌ల నిర్మాణ సామర్థ్యానికి ఎదిగింది. 2013-14లో దాని సామర్థ్యం కన్నా ఎక్కువగా 1701 కోచ్‌లను నిర్మించి రికార్డు సృష్టించింది.
ఎగుమతులు
ఈ కర్మాగారం భారతీయ రైల్వే అవసరాలనే కాక, భారతీయ సైన్యానికి, పోస్టల్ శాఖకు అవసరమైన కోచ్‌లను అందించి వాటి అవసరాలను తీర్చింది. అంతే కాక మయన్మార్, వియత్నాం, సెనెగల్, మాలి దేశాలకు రైల్ కోచ్‌లను ఎగుమతి చేస్తున్నది.
మూలాలు
వర్గం:1985 స్థాపితాలు వర్గం:పంజాబ్
సెర్గీ బుబ్కా
సెర్గీ నజరోవిచ్ బుబ్కా (జననం 1963 డిసెంబరు 4) మాజీ ఉక్రేనియన్ పోల్ వాల్ట్ క్రీడాకారుడు. 1991 లో సోవియట్ యూనియన్ పతనమయ్యే వరకు బుబ్కా దానికి ప్రాతినిధ్యం వహించాడు. ట్రాక్ & ఫీల్డ్ న్యూస్ బుబ్కాను రెండుసార్లు అథ్లెట్ ఆఫ్ ది ఇయర్‌గా ప్రకటించింది. 2012 లో ఇంటర్నేషనల్ అసోసియేషన్ ఆఫ్ అథ్లెటిక్స్ ఫెడరేషన్ వారి హాల్ ఆఫ్ ఫేమ్‌లో ప్రారంభ సభ్యులైన 24 మంది అథ్లెట్లలో అతనొకడు.
బుబ్కా వరుసగా ఆరు IAAF ప్రపంచ ఛాంపియన్‌షిప్‌లను, ఒక ఒలింపిక్ బంగారు పతకాన్నీ గెలుచుకున్నాడు. పురుషుల పోల్ వాల్ట్‌ క్రీడలో 35 సార్లు ప్రపంచ రికార్డును బద్దలుకొట్టాడు. అతను 6.0 మీటర్లు, 6.10 మీటర్ల ఎత్తును దూకిన మొట్టమొదటి పోల్ వాల్ట్ క్రీడాకారుడు.
1993 ఫిబ్రవరి 21 న ఉక్రెయిన్‌లోని డోనెట్స్క్‌లో నెలకొల్పిన 6.15 మీటర్ల ఇన్‌డోర్ ప్రపంచ రికార్డు 20 ఏళ్ళకు పైగా అతడి పేరిటే ఉంది. ఫ్రాన్స్‌కు చెందిన రేనాడ్ లావిల్లెని 2014 ఫిబ్రవరి 15 న 6.16 మీటర్లు దూకినపుడు ఆ రికార్డు బద్దలైంది. 1994 జూలై 31 న అతడు నెలకొల్పిన 6.14 మీటర్ల ఔట్‌డోర్ ప్రపంచ రికార్డు 2020 సెప్టెంబరు నాటికి ఇంకా అతడి పేరిటే ఉంది. కానీ, 2000 లో 260.18 ఎ నియమాన్ని స్వీకరించినప్పటి నుండి IAAF లావిల్లెనీ రికార్డునే అధికారిక "ప్రపంచ రికార్డు"గా పరిగణిస్తున్నారు.
బుబ్కా, ఇంటర్నేషనల్ అసోసియేషన్ ఆఫ్ అథ్లెటిక్స్ ఫెడరేషన్స్ (IAAF) కు సీనియర్ వైస్ ప్రెసిడెంట్‌గా 2007 నుండి పనిచేస్తున్నాడు. 2005 నుండి ఉక్రెయిన్ జాతీయ ఒలింపిక్ కమిటీ అధ్యక్షుడుగా పనిచేస్తున్నాడు. 1996 నుండి అంతర్జాతీయ ఒలింపిక్ కమిటీ (ఐఓసి) లో గౌరవ సభ్యుడుగా ఉన్నాడు.
జీవిత విశేషాలు
బుబ్కా ఉక్రెయిన్ లోని లుహాన్స్క్ లో జన్మించాడు. 100 మీటర్ల పరుగు, లాంగ్ జంప్ లలో పాల్గొన్న ట్రాక్ అండ్ ఫీల్డ్ క్రీడాకారుడతడు. కానీ పోల్ వాల్ట్ క్రీడను ఎంచుకున్న తరువాతనే అతడు ప్రపంచ స్థాయి విజేత అయ్యాడు. 1983 లో, అంతర్జాతీయంగా పెద్దగా పేరులేని బుబ్కా, ఫిన్లాండ్‌లోని హెల్సింకీలో జరిగిన ప్రపంచ ఛాంపియన్‌షిప్‌ను గెలుచుకున్నాడు. మరుసటి సంవత్సరం 5.85 మీటర్లు దూకి తన మొట్టమొదటి ప్రపంచ రికార్డును సృష్టించాడు. 1991 చివరలో సోవియట్ యూనియన్ అస్తమించే వరకు బుబ్కా, సోవియట్ జట్ల తరపున ఆడాడు. సోవియట్ క్రీడా వ్యవస్థ, కొత్త ప్రపంచ రికార్డులను నెలకొల్పినందుకు అథ్లెట్లకు బహుమతులు ఇస్తూండేది. కొద్దిపాటి తేడాతో కొత్త కొత్త రికార్డులు సృష్టించడంలో బిఉబ్కా పేరుపొందాడు. అతడి రికార్డులు కొన్నిసార్లు సెంటీమీటరు తేడాలో ఉండేవి. దీంతో అతడు ఎక్కువగా బోనసులు అందుకుంటూండేవాడు. ట్రాక్-అండ్-ఫీల్డ్ పోటీల్లో బుబ్కా పెద్ద ఆకర్షణ అయ్యాడు. సోవియట్ పతనంతో, 1992 నుండి అతడు సోవియట్ వ్యవస్థకు కట్టుబడి ఉండాల్సిన పని లేఖుండా పోయింది. దాంతో అతడు నైకి తో ఒప్పందం కుదుర్చుకున్నాడు. ఈ ఒప్పందం ప్రకారం అతడు నెలకొల్పిన ప్రతీ కొత్త ప్రపంచ రికార్డుకూ $40,000 ప్రత్యేక బోనసులు లభించేవి.
అతనికి ఒక కుమారుడు ఉన్నాడు. అతను ప్రొఫెషనల్ టెన్నిస్ క్రీడాకారుడు. అతని పేరు కూడా సెర్గీయే.
పోల్ వాల్ట్ జీవితం
సెర్గీ బుబ్కా 1981 లో యూరోపియన్ జూనియర్ ఛాంపియన్‌షిప్‌ పోటీలతో అంతర్జాతీయ అథ్లెటిక్స్ పోటీల్లో పాల్గొనడం మొదలుపెట్టాడు. అందులో అతడు ఏడవ స్థానంలో నిలిచాడు. అయితే 1983 లో హెల్సింకీలో జరిగిన ప్రపంచ ఛాంపియన్‌షిప్ పోటీలు ప్రపంచ అథ్లెటిక్స్‌ లోకి అతడి అసలు ప్రవేశమని చెప్పవచ్చు. అప్పటికి పెద్దగా పేరులేని బుబ్కా 5.70 మీటర్లు దూకి బంగారు పతకాన్ని కైవసం చేసుకున్నాడు. ఇక ఆ తరువాతి సంవత్సరాల్లో బుబ్కా, పోల్‌వాల్ట్‌పై అనుపమానమైన ఆధిపత్యాన్ని సాధించాడు. పోల్ వాల్ట్‌‌లో అనేక కొత్త రికార్డులు సాధించి, ఎప్పటికప్పుడు సమున్నత ప్రమాణాలను నెలకొల్పుతూ పోయాడు.
అతను 1984 మే 26 న 5.85 మీటర్లు దూకి మొదటి ప్రపంచ రికార్డును నెలకొల్పాడు. ఒక్క వారం తరువాతనే 5.88 మీటర్లు దూకాడు. మరొక నెల తరువాత 5.90 మీటర్లు దూకి తన రికార్డును తానే మెరుగుపరచాడు. 1985 జూలై 13 న పారిస్‌లో 6.00 మీటర్లు లంఘించి, మొట్టమొదటిసారిగా ఆ ఘనత సాధించినవాడయ్యాడు. ఈ ఎత్తు దూకడం అసాధ్యమని చాలాకాలం పాటు పరిగణించారు. తరువాతి పదేళ్ళు ప్రత్యర్థి అనేవారే లేకుండా బుబ్కా, తన రికార్డులను తానే అధిగమించుకుంటూ పోయాడు. ఈ క్రమంలో 1994 లో, తన కెరీర్లో అత్యుత్తమమైనదీ, ప్రపంచరికార్డూ అయిన 6.14 మీటర్లను సాధించాడు. తన వృత్తి జీవితంలో బుబ్కా ప్రధానంగా UCS స్పిరిట్ పోల్‌లనే వాడాడు.
1991 లో బుబ్కా, స్పెయిన్లోని శాన్ సెబాస్టియన్లో 6.10 మీటర్లకు పైగా దూకి ఆ ఘనత సాధించిన మొట్ట మొదటి అథ్లెట్ అయ్యాడు. 2014 జనవరి వరకు, మరే ఇతర అథ్లెట్ కూడా - ఇంటి లోపల గానీ, ఆరుబయట గానీ - 6.07 మీటర్లు దూకలేదు. 1994 లో, ఈ గొప్ప క్రీడాకారుడు ఇక రిటైరయినట్టేనని చాలా మంది అనుకున్న సమయంలో, బుబ్కా 6.14 మీటర్లు దూకి తన వ్యక్తిగత రికార్డును మెరుగుపరచుకున్నాడు. 1984 - 1988 మధ్య కాలంలో బుబ్కా ప్రపంచ రికార్డును 21 సెంటీమీటర్లు పెంచాడు. అంతకు ముందరి 12 సంవత్సరాలలో ఇతర పోల్ వాల్టర్లు సాధించిన దానికంటే ఇది ఎక్కువ. 45 సందర్భాలలో బుబ్కా 6.00 మీటర్లు లేదా అంతకంటే ఎక్కువ దూకాడు. 2015 జూన్ నాటికి, ప్రపంచవ్యాప్తంగా అథ్లెట్లందరూ కలిసి సరిగ్గా 100 సార్లు 6 మీటర్లు లేదా అంతకంటే ఎక్కువ దూకారు.
2001 లో దోనెట్స్క్‌లో జరిగిన పోల్ వాల్ట్ తారల సమావేశంలో జరిగిన ఉత్సవంలో బుబ్కా అధికారికంగా పోల్ వాల్ట్ నుండి రిటైరయ్యాడు.
ఒలింపిక్స్ శాపం
పోల్ వాల్ట్‌లో అతడికి ఎంత ఆధిపత్యం ఉన్నప్పటికీ, ఒలింపిక్ క్రీడలలో మాత్రం బుబ్కాది పేలవమైన రికార్డేనని చెప్పాలి. అంతర్జాతీయ అథ్లెటిక్స్‌ లోకి అడుగుపెట్టాక, 1984 లో జరిగిన ఒలింపిక్స్ బుబ్కాకు మొదటివి. ఈ క్రీడలను సోవియట్ యూనియన్, ఇతర తూర్పు బ్లాక్ దేశాలు బహిష్కరించాయి. ఆ ఒలింపిక్స్‌లో బంగారు పతకం పొందిన పియరీ క్వినాన్ కంటే, అంతకు రెండు నెలల ముందు జరిగిన పోటీల్లో బుబ్కా 12 సెంటీమీటర్లు ఎక్కువ దూకాడు. 1988 లో బుబ్కా సియోల్ ఒలింపిక్స్‌లో పోటీపడి 5.90 మీ. లంఘించి, తన ఏకైక ఒలింపిక్ బంగారు పతకాన్ని సాధించాడు. 1992 లో అతను తన మొదటి మూడు ప్రయత్నాల లోనూ (5.70, 5.70, 5.75 మీ) దూకడంలో విఫలమై, బార్సిలోనా ఒలింపిక్స్‌ నుండి ఔటయ్యాడు. 1996 లో జరిగిన అట్లాంటా ఒలింపిక్స్‌లో మడమ గాయం కారణంగా అతను అసలు దూకకుండానే పోటీ నుండి వైదొలిగాల్సి వచ్చింది. 2000 లో సిడ్నీ ఒలింపిక్స్‌లో బుబ్కా, 5.70 మీ. వద్ద మూడు ప్రయత్నాల్లో విఫలమై ఫైనల్‌కు చేరలేకపోయాడు.
IAAF ప్రపంచ ఛాంపియన్‌షిప్‌ పోటీలు
1983 నుండి 1997 వరకు బుబ్కా, వరుసగా ఆరు IAAF ప్రపంచ ఛాంపియన్‌షిప్‌ లలో పోల్ వాల్ట్ పతకాన్ని గెలుచుకున్నాడు. వటి వివరాలు:
బుబ్కా ప్రపంచ రికార్డు పురోగతి
బుబ్కా తన కెరీర్లో పురుషుల పోల్ వాల్ట్ పోటీలో 35 సార్లు ప్రపంచ రికార్డును బద్దలు కొట్టాడు. అతను ఆరుబయలు ప్రపంచ రికార్డును 17 సార్లు, ఇండోర్ ప్రపంచ రికార్డును 18 సార్లూ బద్దలు కొట్టాడు. తన విశిష్టమైన కెరీర్‌లో ఒక్కసారి మాత్రమే తన ఆరుబయలు ప్రపంచ రికార్డును కోల్పోయాడు. ఫ్రాన్సు‌కు చెందిన థియరీ విగ్నెరాన్, 1984 ఆగస్టు 31 న రోమ్‌లో జరిగిన గోల్డెన్ గాలా ఇంటర్నేషనల్ ట్రాక్ పోటీల్లో అతడి రికార్డును బద్దలు కొట్టిన తరువాత, కొద్ది నిమిషాల తరువాత అదే ట్రాక్ మీద బుబ్కా తన రికార్డును తిరిగి నిలబెట్టుకున్నాడు.
మూలాలు
వర్గం:జీవిస్తున్న ప్రజలు వర్గం:1963 జననాలు వర్గం:ఒలింపిక్ పతక విజేతలు వర్గం:ఒలింపిక్ బంగారు పతక విజేతలు
బెనిచంద్ర జమాటియా
బెనిచంద్ర జమాటియా (1930 – 14 డిసెంబర్ 2020) త్రిపురి భారతీయ జానపద రచయిత, సాహిత్యవేత్త, త్రిపురలో సాహిత్యం, విద్యా రంగాలకు చేసిన కృషికి ప్రసిద్ధి చెందారు. మొదటిసారిగా కోక్ బోరోక్ భాషలో పశ్చిమ బెంగాల్ బౌల్ గాన సంప్రదాయాన్ని పరిచయం చేసిన ఘనత ఆయనదే. 2020లో ఆయనకు భారతదేశంలో నాల్గవ అత్యున్నత పౌర పురస్కారం పద్మశ్రీ (2020) లభించింది. అతను 14 డిసెంబర్ 2020న తన స్వగృహంలో మరణించాడు.
జీవిత చరిత్ర
బెనిచంద్ర జమాటియా త్రిపుర లోని గోమతి జిల్లా మహారాణిలో పదసింగ్ జమాటియా, సుచిత్రలకు జన్మించారు. అతను చిన్నతనంలోనే అతని తల్లి కోక్బోరోక్ భాషలో పురాణాల కథలను అతనికి వివరించింది. అతను తన జీవితాన్ని వ్యవసాయం, పశువుల పెంపకం చెపట్టడం ద్వారా గడిపాడు.
మూలాలు
వర్గం:1930 జననాలు వర్గం:పద్మశ్రీ పురస్కార గ్రహీతలు వర్గం:త్రిపుర వ్యక్తులు
భగత్ రామ్ తల్వార్
హరి కిషన్ తల్వార్
భగత్ రామ్ తల్వార్ కు హరి కిషన్ తల్వార్ (జననం:1908  జనవరి  2) అనే అన్నయ్య ఉన్నాడు. పంజాబ్ బ్రిటిష్ గవర్నర్ సర్ జియోఫ్రీ డి మోంట్‌మోర్న్సీపై హత్యాయత్నం చేసినందుకు బ్రిటిష్ వారు 9 జూన్, 1931 న భగత్ రామ్ తల్వార్ కు ఉరి శిక్ష విధించారు.
మూలాలు
వర్గం:స్వాతంత్ర్య సమర యోధులు వర్గం:పంజాబ్
తిరుక్కణ్ణపురం
తిరుక్కణ్ణపురం ఒక పవిత్రమైన దివ్యక్షేత్రం. ఇది 108 వైష్ణవ దివ్యదేశాలులో ఒకటి.
విశేషాలు
ఇక్కడ పెరుమాళ్లు శ్రీదేవి, భూదేవి, నీళాదేవి, గోదా దేవులతో ప్రతిష్ఠితమై ఉన్నాడు. పెరియ పెరుమాళ్ల మంగళా శాసనం ప్రకారం శ్రీ విభీషణునికై ప్రతి అమావాస్యనాడు దక్షిణముఖ మండలం వైపు తిరిగి ఆరాధనలను అందుకుంటున్నాడు. క్రిమి కంఠచోళుడు ఈ సన్నిధి ప్రాకారములు ఆరింటిని ధ్వంసము చేసాడు. దానిని సహింపజాలని అరయరుస్వామి పెరుమాళ్‌ను ప్రార్థించగా స్వామి పలుకలేదని చేతిలోని తాళమును స్వామిపైకి విసిరివేసాడు. అంత పెరుమాళ్లు సుదర్శన చక్రమును ప్రయోగించి చోళుని వధించిరట. ఇందుకు నిదర్శనముగా పెరుమాళ్లు ప్రయోగచక్రము ధరించి యున్నాడు. ఇచట గరుత్మంతుడు గొప్ప తపమాచరించి పెరుమాళ్ల ఎదుట నిలిచి ఉన్నాడు.ఇక్కడ ప్రతినిత్యము రాత్రిసమయాన బియ్యముతో సమానముగా నేతిని ఉపయోగించి పొంగలిని పెరుమాళ్లకు నివేదిస్తారు. ఇది మిక్కిలి ప్రభావము కలదని భక్తుల విశ్వాసం.
సాహిత్యంలో తిరుక్కణ్ణపురం
శ్రీ మత్కణ్ణ పురేతు నిత్య సరసీ సంశోభితే ప్రాజ్ముఖం దేవ్యా కణ్ణ పురాభిధాన సుయుజా శ్రీశౌరి రాజప్రభుమ్‌ | వైమానే స్థిత ముత్పలా వతక మిత్యాఖ్యేతు కణ్వేక్షితం సేవే విష్ణు మనశ్శఠారి కలిజిత్ శ్రీ కౌస్తుభాంశ స్తుతమ్‌ |
పామాలై నణ్ణి తొ దె మినో వినైకెడ; కాలైమాలై కమల మలరిట్టు నీర్ వేలై మోదుమ్‌ మదిళ్‌శూ తిరుక్కణ్ణ పురత్తు; ఆలిన్ మేలాలమరన్దాన్ అడియిణైగళే. - నమ్మాళ్వార్ తిరువాయిమొళ్ 9-10-1.
ఇవికూడా చూడండి
వైష్ణవ దివ్యదేశాలు
ఇతర లింకులు
వర్గం:హిందూ దేవాలయాలు వర్గం:వైష్ణవ దివ్యక్షేత్రాలు వర్గం:తమిళనాడు పుణ్యక్షేత్రాలు
జయ జయహే తెలంగాణ
జయ జయహే తెలంగాణ అనునది తెలంగాణ రాష్ట్ర గీతం. తెలంగాణ చరిత్ర, వర్తమానాలను బొమ్మగట్టి.. భవిష్యత్తుపై అంతులేని ఆశ్వాసాన్ని ప్రకటించిన ఈ గీతం 11 చరణాలతో రూపొందింది. ఇందులోని నాలుగు చరణాలను ఎంచుకొని రాష్ట్ర గీతంగా పాడుకోవాలని ప్రభుత్వం నిర్ణయించింది. తెలంగాణకు ముఖ్యమంత్రి కేసీఆర్ పర్యవేక్షణలోనే ఈ గీతానికి తుది మెరుగులు దిద్దారు. మారిన పరిస్థితుల్లో ఆయన కొన్ని సవరణలను చేశారు.
ఈ గేయ రచయిత అందెశ్రీ. ఆయనది వరంగల్ జిల్లా జనగామ సమీపంలోని రేబర్తి గ్రామం.
జయజయహే తెలంగాణ.. జయజయహే తెలంగాణ జననీ జయకేతనం ముక్కోటి గొంతుకలు ఒక్కటైన చేతనం తరతరాల చరితగల తల్లీ నీరాజనం పది జిల్లల నీ పిల్లలు ప్రణమిల్లిన శుభతరుణం జై తెలంగాణ! జైజై తెలంగాణ!!
పోతనదీ పురిటిగడ్డ రుద్రమదీ వీరగడ్డ గండరగండడు కొమురం భీముడే నీ బిడ్డ కాకతీయ కళాప్రభల కాంతి రేఖ రామప్ప గోలుకొండ నవాబుల గొప్ప వెలుగె చార్మినార్‌ జై తెలంగాణ! జైజై తెలంగాణ!!
సిరివెలుగులు విరజిమ్మే సింగరేణి బంగారం అణువణువున ఖనిజాలే నీ తనువుకు సింగారం సహజమైన వనసంపద సక్కనైన పువ్వుల పొద సిరులు పండె సారమున్న మాగాణియె కద నీ ఎద జై తెలంగాణ! జైజై తెలంగాణ!!
గోదావరి కృష్ణమ్మలు తల్లీ నిను తడుపంగ పచ్చని మా నేలల్లో పసిడి సిరులు కురవంగ సుఖశాంతుల తెలంగాణ సుభిక్షంగ ఉండాలి ప్రత్యేక రాష్ట్రాన ప్రజల కలలు పండాలి జై తెలంగాణ! జైజై తెలంగాణ!! జై తెలంగాణ! జైజై తెలంగాణ!!
మూలాలు
వర్గం:పాటలు
ఉన్నావ్ లోక్‌సభ నియోజకవర్గం
ఉన్నావ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
ఐ.సి.సి.యు
తెలుగు నవల జగత్తులో ఆపూర్వ వైద్యవిజ్ఞాన విస్పోటనంగా వర్ణించబడిన నవల ఇది. ఐ.సి.సి.యు నవల రచయిత డా.చిత్తర్వు మధు.
పాఠకుల స్పందన
వర్గం:తెలుగు నవలలు వర్గం:సైన్సు ఫిక్షను నవలలు
ఎవ‌లిన్ శ‌ర్మ
ఎవ‌లిన్ శ‌ర్మ జర్మన్ మోడల్, భారతీయ సినిమా నటి. ఆమె 2006లో విడుదలైన లెఫ్ట్ టర్న్ హాలీవుడ్ సినిమా ద్వారా సినీరంగంలోకి అడుగుపెట్టింది.
మూలాలు
వర్గం:భారతీయ సినిమా నటీమణులు
ఆనాటి ఆ స్నేహం ఆనందగీతం
ఆనాటి ఆ స్నేహం ఆనందగీతం ఒక సందేశాత్మకమైన తెలుగు సినిమా పాట. దీనిని అనుబంధం (సినిమా) (1984) కోసం ఆచార్య ఆత్రేయ రచించగా ఎస్.పి.బాలసుబ్రహ్మణ్యం గానం చేశారు. చక్రవర్తి సుమనోహరమైన సంగీతాన్ని అందించారు. ఈ పాటలో అక్కినేని నాగేశ్వరరావు, ప్రభాకర రెడ్డి నటించారు.
సంక్షిప్తంగా పాట
పల్లవి: ఆనాటి ఆ స్నేహం ఆనందగీతం ఆ జ్ఞాపకాలన్ని మధురాతి మధురం ఈనాడు ఆ హాయి లేదేల నేస్తం ఆరోజులు మునుముందిక రావేమిరా లేదురా ఆ సుఖం రాదురా ఆ గతం ఏమిటో జీవితం గోడలు దూకిన రోజులు మోకాలికి తగిలిన దెబ్బలు చీకటిలో పిల్లనుకొని ఒరే... పక్కనే పెళ్ళికావలసిన పిల్లలున్నార్రా నేర్చుకుంటార్రా...
చరణం1: నేను మారలేదు నువ్వు మారలేదు కాలం మారిపోతే నేరం మనదేమి కాదు ఈ నేల ఆ నింగి ఆలాగె వున్నా ఈ గాలి మోస్తుంది మన గాధలెన్నో నెమరేసుకుందాము ఆ రోజులు భ్రమలాగ వుంటాయి ఆ లీలలు ఆ మనసులు ఆ మమతలు ఏమాయెరా ఒరే రాస్కెల్ జ్ఞాపకముందిరా కాలేజిలో క్లాస్ రూములో ఓ పాప మీద నువ్వు పేపర్ బాల్ కొడితే ఆ పాప యెడమ కాలి చెప్పు తీసుకొని ఒరే ఉండరా ఊరుకోరా పిల్లలు వింటారు వింటే వింటార్రా పిల్లల పిల్లలకు పిట్టకథలుగా చెప్పుకుంటారు. || ఆనాటి   ||
చరణం2: మనసే ఇచ్చినాను మరణం తెచ్చినాను చితిలో చూసినాను చిచ్చై మండినాను నా గుండె మంటింక ఆరేదికాదు నేనుండి తనువెళ్ళి బ్రతుకింక లేదు తన శాపమే నాకు తగిలిందిరా రే పసిపాపలే లేని ఇల్లాయెరా ఈ కన్నుల కన్నీటికి తుదియేదిరా ఒరే ఒరే ఏమిట్రా పసిపాపలాగా ఛ ఛ ఊరుకో ఒరే ఈ కన్నీళ్లకు తుది ఎక్కడ్రా కర్చీఫ్ తో తుడిచేటమేరా  ||   ఆనాటి   ||
సాహిత్యం-అనుబంధాలు
ఈ పాట ఇద్దరు చిన్ననాటి స్నేహితులు కలిసి పాడుకుంటారు. ఒకరు తనబాధల్ని చెప్పుకొంటుండగా మరొకరు తనను ఓదార్చుతారు. మారిపోతున్న కాలాన్ని దిగజారిపోతున్న అనుబంధాల్ని వారి చిన్ననాటి జ్ఞాపకాల్ని నెమరువేసుకొంటారు. పాటలాగా కాకుండా హృదయాన్ని తాకుతూ ప్రవహిస్తున్న నదిలా సాగుతుంది ఈ గీతం. ఇందులో బాలు గానం, చక్రవర్తి సంగీతం అద్భుతం.
బయటి లింకులు
వర్గం:తెలుగు సినిమా పాటలు వర్గం:ఆత్రేయ రచించిన పాటలు వర్గం:చక్రవర్తి సంగీతం కూర్చిన పాటలు వర్గం:ఎస్.పి.బాలసుబ్రహ్మణ్యం పాడిన పాటలు
వలస దేవర
వలస దేవర, జొన్నవిత్తుల శ్రీరామచంద్రమూర్తి రచించిన నవల. ఇది జానపద కథన గ్రామాయణం.
రచనకు బహుమతులు
విజ్ఞాన కళాపీఠం వారిచే ప్రథమ బహుమతి పొందిన నవల. ఇది (1998)- 'ఆటా' తొలి నవలల పోటీలో మొదటి బహుమతి పొందిన రచన.
ఆట నవల-నాటకం
ఎటు పోయింది మనిషితనం అనే అలజడి నిండిన తాత్విక ప్రశ్న వేసే నవల వలస దేవర. మారుతున్న జీవన సరళితో పాటు మారగలిగిన వాడే జీవితంలో గెలుపు చూడగలుగుతాడనే తీర్పునిచ్చే నవల కావడి.
వల్లంపాటి వెంకట సుబ్బయ్య
చినూవా అచీబీ, బెన్ ఓ, ఓలే సోయింకా మొదలైన ఆఫ్రికన్ రచయితలని చదువుతున్నప్పడు "పురాణగాధలతో ( మిత్స్ ) కలగాపులగంగా ఉన్న భారతీయ గ్రామీణ సంస్కృతి గురించి ఎవరైనా రాస్తే ఎంత బాగుంటుంది" అనిపించేది. కానీ అలా రాయడం ఎంత కత్తిమీద సామో జ్ఞాపకం వచ్చి నిరాశ కలిగేది. ఈ పద్ధతి కథనంలో ఉన్న రెండు ప్రమాదాలు మనసులో మెదిలేవి. వాటిలో మొదటిది: రచయిత కాస్త అజాగ్రత్తగా ఉన్నా, కథనం కాస్త వశం తప్పినా అది అర్థం లేని లక్ష్యం లేని వాగుడుగా దిగజారిపోతుంది. రెండవ ప్రమాదం: పురాణగాథలను (మిత్స్) అర్థం చేసుకోవడంలో ఎదురయ్యే గందరగోళం. మన సమాజంలో అత్యాధునిక శాస్త్ర విజ్ఞానమూ, అర్థం లేని అంధ విశ్వాసమూ సహజీవనం చేస్తున్నాయి. విశ్వాసానికీ జీవిత విధానానికీ మధ్య ఉండవలసిన వంతెనలు కూలిపోతున్నాయి. ఇలాంటి సంకర సంస్కృతిలో పురాణగాథల మూలాలలోకి వెళ్ళి, వాటిని సమకాలీన జీవితంతో సమన్వయం చేయటం చాలా శ్రమతో కూడిన పని.
పురాణగాథలంటే పురాణ గ్రంథాలలోని దేవతల కథలు మాత్రమే కావు. కల్పిత జానపద గాథలూ, దివ్యత్వాన్ని సంతరించుకున్న ఆధునిక మానవుల గాథలూ కూడా కావచ్చు. కాలక్రమాన ఈ గాథల పుట్టుకా అర్థమూ మరుగున పడిపోయినా అవి ఆచారాల రూపంలోనూ కర్మకాండ (రిచువల్స్) రూపంలోనూ మన సామాజిక జీవితాన్ని ప్రభావితం చేస్తూనే ఉన్నాయి. గతాన్నీ మతాన్నీ ఇతర దేశాలకంటే చాలా ఎక్కువగా మిగుల్చుకున్న భారతదేశంలో వీటి ప్రభావం ఎక్కువగానే ఉంటోంది. గ్రామాల్లోనే కాకుండా పట్టణాల్లోనూ నగరాల్లోనూ కూడా ఈనాటికీ వలసదేవరూ, గంగమ్మ జాతరలూ, జంతుబలులూ జరుగుతూనే ఉన్నాయి. ఒకనాడు ఇవి గ్రామాల సంఘజీవనానికి పట్టుకొమ్మలుగా ఉన్నా ఈ నాడు అధికార రాజకీయాలూ, మతతత్వమూ-కులతత్వమూ, ఫాక్షన్ హింసాకాండా వాటి స్వభావాన్నే మార్చి వేశాయి.
అలాంటి ఒక పురాణగాథను కేంద్రంగా స్వీకరించి, దానిమీద ఆధారపడ్డ ఒక ఉత్సవాన్ని ప్రతీకగా రూపొందించి, గత యాభై ఏళ్ళలో చిత్తూరు జిల్లా వాయలపాడు తాలూకాలోని ఒక గ్రామంలో దాదాపు అన్ని రంగాల్లోనూ వచ్చిన మార్పుల్ని చిత్రించడానికి ప్రయత్నించిన నవల వలసదేవర. రచయిత జొన్నవిత్తుల శ్రీరామచంద్రమూర్తి. ఈ నవలలో గత యాభై ఏళ్ళ పరిణామాలకు సాక్షి గ్రామదేవత ముష్టూరమ్మ. ఆమె సుఖదుఃఖాలకూ ప్రతిస్పందనలకూ వ్యాఖ్యాత పుంగనూరు జవాను. ఈ నవలలో అతడే కథకుడు కూడా. "పుంగనూరు జవాన్" అన్నది చిత్తూరు జిల్లాలో ఒక జాతీయం. పుంగనూరు జవాను మంచితనానికి మారుపేరు. అతడు తనకు మించిన లౌక్యుడు లేడనుకునే అమాయకుడు కూడా. ఈ నవలలోని పుంగనూరు జవాను తనకు పిచ్చి ఉందో లేదో తనకే తెలియని సందిగ్ధ సంధ్యలో ఉన్నవాడు. ఈ నవలలో యాభై ఏళ్ళ గ్రామ చరిత్ర ముష్టూరమ్మ సాక్షిగా, పుంగనూరు జవాను అమాయక మానవత్వంలో పరావర్తనం చెంది పాఠకునికి అందుతుంది. రచయిత మాటల్లోనే చెప్పాలంటే "ఇది అభివృద్ధేనా అని ఎవరైనా ప్రశ్నిస్తే అవునన్నవాడు ఆలోచనాపరుడు, కాదన్నవాడు వెర్రిమాలోకం... అందుకే కాబోలు ఈ వలసదేవర ఒక పిచ్చి వాని ఆత్మకథగా రూపొందింది. అతని ఆత్మపేరు ముష్టూరు. అది పెద్దప్పగారిపల్లెగా పరిణమించే క్రమంలో ఖర్చయిపోయిన మానవతా విలువల్ని ప్రత్యక్షీకరించడమే ఈ నవల లక్ష్యం."
ఈ నవల స్వాతంత్ర్యం రావడానికి కాస్త ముందుగా ప్రారంభమై ఈ దశకం ఆరంభం వరకూ సాగుతుంది. ఈ మధ్యకాలంలో మూడు తరాలు మారుతాయి. మొదటిది పెద్దప్పతరం. ఎర్రమరెడ్డి తరం రెండవది. వీరమరెడ్డిది మూడవతరం. ఈ మూడు తరాలూ గ్రామచరిత్రలో మూడు దశలు. స్థలకాలాల చైతన్యం కలిగిన ఈ నవల స్థలం ( స్పేస్ ) స్థాయిలో ముష్టూరు పెద్దప్పగారిపల్లెగా మారటమూ, కాలాన్ని (టైమ్) ఒక కుటుంబానికి చెందిన మూడుతరాల ఆధారంగా గణించవలసి రావటమూ పతనానికి ప్రారంభమని సూచిస్తుంది. తరం తరువాత తరంగా ఆ గ్రామంలో అన్ని రంగాల్లోనూ విలువలు పతనం కావడంతో చావలేక బతుకుతున్న కథకుడు పుంగనూరు జవానుకు తనది బతుకా చావా అన్న సందేహం రావడంతో నవల ముగుస్తుంది.
పెద్దప్ప రాయలసీమలో ఇంతకు పూర్వం అక్కడక్కడా అరుదుగా కనిపించి ఈనాడు అదృశ్యమైపోయిన "బెనొవలెంట్ ఫ్యూడలిజం"ను కొద్దిగా తనలో మిగుల్చుకున్న పెద్ద రైతు. అతడు పెద్ద భూస్వామే అయినా ప్రజాకంటకుడు కాడు. అతనిలో రాజకీయద్వేషం, కులతత్వం లేవు. అతనికి ఊరన్నా ఊరికి తల్లయిన ముష్టూరమ్మ అన్నా అపారమైన ప్రేమ. పుంగనూరు జవానుకూ పెద్దప్పకూ మధ్య కూడా అనిర్వచనీయమైన ప్రేమాభిమానాలున్నాయి. ముష్టూరమ్మ, పెద్దప్ప, పుంగనూరు జవాను - వీరిమధ్య ఆత్మీయతాబంధం కొనసాగినంతకాలమూ గ్రామంలో శాంతీ, సమతుల్యతా ఉండేవి.
పెద్దప్ప ముసలితనంలో ఆ గ్రామంలోకి రాజకీయాలు ప్రవేశించాయి. అధికారం అతణ్ణి వెతుక్కుంటూ వచ్చింది కానీ అతడు అధికారం వెంట పరుగెత్తలేదు. తనను వెతుక్కుంటూ వచ్చిన రాజకీయాధికారాన్ని అతడు ముష్టూరు మంచికోసమే ఉపయోగించాడు. అతడు చనిపోవటం నవలలో ఒక ముఖ్యమైన మలుపు. గ్రామస్వభావం మారటానికీ, మనుషుల మధ్య ఆత్మీయతాబంధాలు తగ్గిపోయి ఆర్థిక సంబంధాలు పెరగటానికీ ప్రారంభం. పెద్దప్ప కొడుకు ఎర్రమరెడ్డి తరంలో మానవ సంబంధాల పతనం వేగవంతమౌతుంది. రాజకీయాలకు అధికారదాహంతోపాటు నేర ప్రవృత్తి అంటటం ప్రారంభమౌతుంది. గంధపు చెక్కల ఎగుమతీ, కాపుసారా వ్యాపారమూ ఊరి పెద్దలకు ప్రధాన వృత్తులయ్యాయి. వారు,"మడి సేద్యాలు చేయటం మాని దుడ్డు సేద్యాలు చేయటం" ప్రారంభించారు. అంతవరకూ అన్నదమ్ముల్లా మెలిగిన హిందూ ముస్లిములు బద్ధశత్రువులుగా మారిపోయారు. ఎర్రమరెడ్డి రాజకీయాలు క్రమక్రమంగా అధికార రాజకీయాలుగా, పదవీ రాజకీయాలుగా మారిపోయాయి. అతడు పల్లెను వదిలి రాజధాని చేరిపోయాడు. అధికార పీఠం ఎక్కిన తరువాత ఎర్రమరెడ్డి తన గ్రామానికి రాలేదు. అతడి శవమే వచ్చింది. ముష్టూరమ్మను మరచిపోయిన పెద్దప్పగారి పల్లెకు ఎర్రమరెడ్డి శవయాత్రే వలసదేవరైంది.
మూడవతరం వాడైన వీరమరెడ్డి కాలంలో అన్ని మంచి విలువలూ ధ్వంసమైపోయాయి. వాటి స్థానంలో డబ్బు ఒక్కటే అసలైన విలువగా నిలిచింది. ముష్టూరు పెద్దప్పగారి పల్లెగానూ పెద్దప్పగారి పల్లె పేటగానూ మారింది. కానీ లోలోపల పూర్తిగా నుసిపట్టిపోయింది. ఊరి పెద్దల పార్టీ మారిందికానీ, వారి నీతి మరింతగా దిగజారిపోయింది. నీతిలేని రాజకీయనాయకులూ, వైద్యం రాని వైద్యులూ, చదువురాని అయ్యవార్లూ ఊరిని దోచుకోవడం ప్రారంభించారు. ఊరికీ పుంగనూరు జవానుకూ ఎంతోకాలం కొనసాగిన ఆత్మీయబంధం తెగిపోయింది. ఒకనాడు అతనికి కడుపునిండా అన్నం పెట్టడమే ధన్యతగా భావించిన ఊళ్ళో అతను బిచ్చమెత్తినా అన్నం పుట్టని పరిస్థితి ఏర్పడింది. చిట్ట చివరికి అతని గుడిసెకూడా లంపెన్ రాజకీయ నాయకుల భూదాహానికి కూలిపోతుంది. ఊరితో సంబంధం తెగిపోయిన పుంగనూరు జవాను తన చివరి రోజుల్ని ముష్టూరమ్మ గుడిలో గడపాలని నిశ్చయించుకుంటాడు.
కొంతకాలంగా నెలకోసారి తనవద్దకొచ్చి రెండు బీడీకట్టలిచ్చి, తన వేలిముద్రలు వేయించుకు వెళ్తున్న జంపు జీతగాణ్ణి (ఎత్తుగా ఉన్న ఉద్యోగి) కలుసుకుని తాను ముష్టూరమ్మ గుడికి మారానని చెప్పిరావడానికి బయలుదేరతాడు పుంగనూరు జవాను. అక్కడ ఆరా తీస్తే జంపు జీతగాడు తనపేర వృద్ధాప్య పింఛన్ తీసుకునేవాడనీ, అందుకే నెలకోసారి తనవద్దకు వచ్చి వేలుముద్రలు వేయించుకువెళ్ళేవాడనీ, అతడు బదిలీ అయిపోతూ తాను చనిపోయినట్టుగా లెక్కల్లో రాసి వెళ్ళాడనీ అతని స్థానంలో వచ్చిన కర్రిజీతగాడిద్వారా తెలుస్తుంది. పుంగనూరు జవానుకు ఇది పెద్దప్పగారి పల్లె పతనానికి పరాకాష్ఠగా కనిపిస్తుంది. మానసికంగా క్రమక్రమంగా చచ్చిపోతున్న పుంగనూరు జవానుకు భౌతికమైన చావు జ్ఞాపకం వస్తుంది. గుడికి చేరుకున్న తరువాత ముష్టూరమ్మ "నువ్వు బతికే ఉన్నావా జవానా? అని పలకరిస్తుంది. దాంతో తనది చావో బతుకో అర్థం కాకుండా నిలబడిపోయిన జవానుమీద మన దృష్టిని కేంద్రీకరింపజేసి నవలను ముగిస్తాడు రచయిత. క్రమక్రమంగా రూపొందుతూ వచ్చిన ప్రశాంత విషాదం పాఠకుడిని కమ్ముకుంటుంది.
వలసదేవరలో చక్కని నిర్మాణం ఉన్న కథలేదు. ఈ నవలలోని కథావస్తువు సరాసరి జీవితంలోనుంచి కాకుండా జీవితాన్ని చూస్తు    న్న పుంగనూరు జవాను వ్యాఖ్యానంలోనుంచీ రూపొందుతుంది. కథకు ప్రాధాన్యత లేదు కాబట్టీ ఈ నవలలో పాత్రలక్కూడా ప్రాధాన్యం లేదు. కొన్ని పాత్రలు మొదటినుంచీ చివరివరకూ కొనసాగినా కథావస్తువుకు సంబంధించిన ఒక ప్రత్యేక ప్రయోజనం కోసం అప్పుడప్పుడూ వస్తూ పోతూ ఉంటాయి. రాజకీయాల్లో వచ్చిన పతనానికి మూడు తరాల పెద్దప్ప కుటుంబమూ, రాజకీయ నేర ప్రవృత్తికి ప్రసాదూ, రాజకీయ అవకాశవాదానికి ఎర్రమరెడ్డీ నారప్పనాయుడూ, కృతజ్ఞతను మరచిపోయిన ధనాశకు ఊశన్నా, మమకారానికి సిద్ధమ్మొదినా.., ఇలా అనేక పాత్రలు ప్రతీకల్లా అప్పుడప్పుడూ కనిపించి కథావస్తు వికసనానికి దోహదం చేసి అదృశ్యమైపోతూ ఉంటారు. పూసల్లాంతి ఈ పాత్రల్ని ఏకం చేసే సూత్రం పుంగనూరు జవాను. అతడు కథావస్తువుకు ద్రష్ట, వ్యాఖ్యాత. మనస్తాత్వికమైన లోతు తక్కువగా ఉన్నా పాఠకుడి మనసులో శాశ్వతంగా నిలచిపోయే పాత్ర ఇతనిదే. మానవత్వం కనిపించినప్పుడు ఇతను అనుభవించే సంతోషం, అది లోపించినప్పుడు అతడు పడే విషాదం పాఠకుడి హృదయంలో ప్రతిధ్వనిస్తాయి. పెద్దప్ప వారసుడు ఎర్రమరెడ్డి కావలి కొట్టంలో జెండా ఎగరేస్తున్నప్పుడు అతనిలో కలిగిన జుగుప్సా, పీరూ సాహెబును సిద్ధమ్మొదిన దేవర్ ప్రీతి చేస్తే ఆ నింద ముష్టూరమ్మ మీద పడినప్పుడు అతనిలో కలిగిన వేదనా, నిన్నమొన్నటిదాకా అన్నదమ్ముల్లా బతికిన హిందువులూ ముస్లిములూ హింసాకాండకు దిగితే అతనికి కలిగిన ఆశ్చర్యం, అయ్యవారి కూతురు సురేఖమ్మ ఆసాది సూరిగాణ్ణి పెళ్ళి చేసుకొస్తే వాళ్ళకి తన గుడిసెలో చోటిచ్చిన అతని సాహసం, కుటుంబానికి లక్షలు సంపాదించి పెట్టిన మస్తానీకి భయంకరమైన రోగం వచ్చి అన్నదమ్ములు ఆవిడను తిరస్కరించినప్పుడు ఆవిడకు ప్రియంగా సేవలు చేసిన అతని కారుణ్యం, తనకే అర్థం కాని తన పిచ్చిని గురించి ఆలోచించుకుంటూ దుర్మార్గానికి పొలిగావు అయిపోయి దేవతగా మారిపోయిన తన అక్కకూతురు గంగను తలుచుకుంటూ అతడు పడ్డ బాధ హృదయం ఉన్నవాళ్ళకు మరపురావు.
వలసదేవరలో మనల్ని ఆశ్చర్యపరిచే శిల్పాంశం కథన చాతుర్యం. కథాకథనంగా కాక అనుభూతి కథనంగా సాగిన ఈ నవలలో విసుగుకూ విరామానికీ ఆస్కారం లేదు. సూచన విలువనూ వర్ణన అవసరాన్నీ తెలుసుకున్న ఈ కథనంలో ఈ రెండూ హద్దులు దాటలేదు. ముష్టూరి ప్రజలు వలసదేవర చేయటాన్ని డాక్యుమెంటరీ పద్ధతిలో వర్ణించిన విధానంలోనూ గ్రామంలో లైంగిక నీతి పతనం కావడాన్ని సూచించిన విధానంలోనూ రచయిత కథన చాతుర్యం బయటపడుతుంది.
జానపద జీవితాన్ని చిత్రించడానికి జానపద కథనం బాగా నప్పుతుంది. అది పటిష్ఠంగా కుదరాలనుకుంటే జానపద కథకుడు ఉండటం మంచిది. అంటే ఉత్తమ పురుషలో కథ చెప్పాలన్నమాట. కానీ కథకుడు జీవిత వాస్తవికతలోనివాడు కాకపోతే, కథకూ కథనానికీ మధ్య దూరాన్ని భాషలో వ్యక్తం చెయ్యటం తేలిక. అలా కాకుండా కథకుడు జీవిత వాస్తవికతలో (కథలో) భాగమైనప్పుడు, భాష గొప్ప సమస్యగా రూపొందుతుంది. కథా, కథనమూ ఒకే ప్రాంతీయభాషలో ఉండటం చేత, పఠనీయత తగ్గుతుంది. కథకూ కథనానికీ మధ్య భాష మారితే అసహజంగా ఉంటుంది. ఇలాంటి భాషాకృత్రిమత్వం ఈ నవల్లో చాలా సందర్భాల్లో కనిపిస్తుంది. కథకుడైన పుంగనూరు జవాను యథేచ్ఛగా మాండలికాల మిశ్రమం చేస్తూంటాడు. ఏ మాండలికమూ కాని సంకర భాషను కూడా ఉపయోగిస్తూంటాడు. అతని కథనంలో భాషాసమత్వం లేకపోవడం ఈ నవలలోని ప్రధానలోపం. ఈ నవలను మళ్ళీ పత్రికల్లో ప్రచురించే ముందుగానీ పుస్తకరూపంలో ప్రచురించే ముందుగానీ భాషను ఈ దృష్టితో బాగా సవరించాల్సిన అవసరం ఉందని నేను గట్టిగా నమ్ముతున్నాను.
ధనం, మతం, కులం మానవ సంబంధాలను తారుమారు చేసిన పద్ధతినీ, ప్రభావితం చేసిన రంగాలనూ రచయిత పొరపాటు లేకుండా గుర్తించి చిత్రించాడు. కానీ, గత యాభై సంవత్సరాల రాజకీయ జీవిత చిత్రణే కాస్త అసమగ్రంగా ఉంది. అధికార రాజకీయాలను చిత్రించాలని ప్రయత్నించినప్పుడు.., రాజ్యం, రాజ్య స్వభావం, భావజాలధోరణులూ కథనంలోకి రావలసి ఉంటుంది. ఈ ప్రయత్నం ఈ నవలలో సంతృప్తికరంగా జరగలేదు. రచయిత చిత్రించిన ప్రాంతంలో ఉన్నవి కాంగ్రెస్, తెలుగుదేశం రాజకీయాలు మాత్రమే కాదు. ఇతర రాజకీయ భావజాలాలు కూడా ఆ ప్రాంతం మీద ముద్రను వేశాయి. అవి కూడా కథనంలోకి రాలేదు.
మరికల్ మండలం
మరికల్ మండలం, తెలంగాణ రాష్ట్రం, నారాయణపేట జిల్లాకు, చెందిన మండలం.
ఇది సమీప పట్టణమైన నారాయణపేట నుండి 31 కి. మీ. దూరంలో జిల్లా కేంద్రమైన మహబూబ్ నగర్ నుండి కర్ణాటక లోని రాయచూరు వెళ్ళు రోడ్డు మార్గంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 14 గ్రామాలున్నాయి. దానికి ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం నారాయణపేట రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  14 రెవెన్యూ గ్రామాలు ఉన్నాయి.
నూతన మండల కేంద్రంగా గుర్తింపు
గతంలో మరికల్ గ్రామం మహబూబ్ నగర్ జిల్లా, నారాయణపేట్ రెవెన్యూ డివిజను పరిధిలోని ధన్వాడ మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా మరికల్ గ్రామాన్ని (1+13) పద్నాలుగు గ్రామాలుతో నూతన మండల కేంధ్రంగా మహబూబ్ నగర్ జిల్లా, నారాయణపేట రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
నారాయణపేట జిల్లాకు మార్పు
గతంలో మహబూబ్ నగర్ జిల్లాలో ఉన్న ఈ మండలాన్ని 2019 ఫిబ్రవరి 17 న ప్రభుత్వం కొత్తగా ఏర్పాటు చేసిన నారాయణపేట జిల్లాలోకి చేర్చారు.
గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 158 చ.కి.మీ. కాగా, జనాభా 37,650. జనాభాలో పురుషులు 18,335 కాగా, స్త్రీల సంఖ్య 19,315. మండలంలో 7,506 గృహాలున్నాయి.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
ప్రేమికుల దినోత్సవం
ప్రేమికుల దినోత్సవం (ఆంగ్లం: Valentine's Day) ప్రతి సంవత్సరం ఫిబ్రవరి 14 న జరుపుకుంటారు. అమెరికా, కెనడా, మెక్సికో, యునైటేడ్‌ కింగ్‌డమ్, ఆస్ట్రేలియా, భారత్, ఇటలీ, డెన్మార్క్, జపాన్‌లలో ప్రేమికుల దినోత్సవం జరుపుకుంటారు.పాశ్చాత్య దేశాల ప్రభావంగా భావించే వాలెంటైన్స్ డే వేడుకలు భారతదేశంలో వ్యతిరేకిస్తున్నారు.దాదాపు ప్రతి సంవత్సరం, నిరసనల కారణంగా భారతదేశంలోని అనేక నగరాల్లో ఫిబ్రవరి 14న శాంతిభద్రతల సమస్యలు తలెత్తుతాయి.
చరిత్ర
వాలెంటైన్‌ అనే ఒక ప్రవక్త. ప్రేమికుల రోజు పుట్టడానికి ఆద్యుడు. సా.శ.పూ. 270లో రోమ్‌ దేశంలో జీవించిన వాలెంటైన్‌ యువతకు ప్రేమ సందేశాలు ఇవ్వడం, ప్రేమ వివాహాలను ప్రోత్సహించడం చేసేవాడు. అదే సమయంలో రోమ్‌ను పాలిస్తున్న చక్రవర్తి క్లాడియస్‌ కుమార్తె వాలెంటైన్‌ అభిమానిగా మారడంతో చక్రవర్తికి భయం పట్టుకుంది. దీంతో యువతకు ప్రేమ సందేశాలిచ్చి తప్పుడు దోవ చూపిస్తున్నాడన్న నెపంతో వాలెంటైన్‌కు మరణశిక్ష విధించి ఫిబ్రవరి 14న ఉరి తీయించాడు. ఈ ఘటన జరిగిన రెండు దశాబ్దాల తర్వాత అప్పటి పోప్‌ గెలాసియన్స్‌ వాలెంటైన్‌ మరణించిన రోజును ప్రేమికుల రోజుగా ప్రకటించారు. అప్పటినుంచి ఖండాంతరాలను దాటుకుని ప్రపంచవ్యాప్తంగా ప్రేమికులు పండుగగా జరుపుకునేలా ప్రేమికుల దినోత్సవం విస్తరించింది. ఏటా ప్రేమికుల దినోత్సవం సందర్భంగా ప్రేమికులు తమకిష్టమైన కానుకలు ఇచ్చు పుచ్చుకుంటారు.
ఏడు రోజుల పండగ
వాలెంటైన్స్‌ వీక్‌లో మొదటి రోజైన రోజ్‌ డే ప్రారంభం అవుతుంది.
వివాదాలు
ప్రేమికుల రోజును వ్యతిరేకించే వాళ్లలో దక్షిణ భారతదేశంలో కంటే ఉత్తరాదిలో ఎక్కువని ఓ సర్వేలో వెల్లడైంది.ప్రేమికుల రోజును వ్యతిరేకిస్తూ భారతదేశంలో ప్రేమికుల రోజుకు ప్రత్యామ్నాయంగా ఫిబ్రవరి 14న వివిధ దినోత్సవాలు నిర్వహిస్తున్నారు.
భజరంగ్‌ దళ్‌ కార్యకర్తలు
భజరంగ్‌ దళ్‌ కార్యకర్తలు ప్రేమికుల రోజున రోడ్ల మీద ఎవరైనా ప్రేమజంట కనిపిస్తే వారికి అక్కడిక్కడే పెళ్లి చేసేస్తారు. సదరు వ్యక్తులకు ఇష్టం ఉన్నా లేకపోయినా వివాహం జరిపించేస్తారు. ప్రేమికుల దినోత్సవాన్ని వ్యతిరేకించే ఇతర రాజకీయ పార్టీలు, మతపరమైన సంఘాలు విశ్వ హిందూ పరిషత్, బజరంగ్ దళ్, అఖిల్ భారతీయ విద్యా పరిషత్, శ్రీ రామ్ సేన, స్టూడెంట్స్ ఇస్లామిక్ ఆర్గనైజేషన్ ఆఫ్ ఇండియా, హిందూ మున్నాని, హిందూ మక్కల్ కచ్చి, మొదలైనవి ఉన్నాయి.
మూలాలు
వర్గం:దినోత్సవాలు
మోహన్‌లాల్‌గంజ్ లోక్‌సభ నియోజకవర్గం
మోహన్‌లాల్‌గంజ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
అభినవ్ శుక్లా
అభినవ్ శుక్లా భారతదేశానికి చెందిన టెలివిజన్, సినిమా నటుడు. ఆయన ఫియర్ ఫాక్టర్: ఖత్రోన్ కే ఖిలాడి 11, బిగ్ బాస్ 14 షోలలో కంటెస్టెంట్ గా పాల్గొన్నాడు.
బయటి లింకులు
వర్గం:జీవిస్తున్న ప్రజలు వర్గం:1982 జననాలు
అలియాబాద్ (హైదరాబాదు)
అలియాబాద్, తెలంగాణ రాష్ట్ర రాజధాని హైదరాబాదు లోని పాత శివారు ప్రాంతం. ఇది హైదరాబాదు పాతబస్తీలో భాగంగా ఉంది. చారిత్రాత్మక చార్మినార్ నుండి ఫలక్‌నుమా ప్యాలెస్ వైపు వెళ్ళే దారిలో 2.5 కి.మీ. దూరంలో ఈ అలియాబాద్ ఉంది.
చరిత్ర
హైదరాబాదు నగర సరిహద్దు గోడ కు ఉన్న పదమూడు ద్వారాల (దర్వాజ)లలో ఈ అలియాబాద్ దర్వాజ కూడా ఒకటి. దీని ప్రక్కన, ప్రయాణికులు రాత్రి సమయంలో విశ్రాంతి తీసుకోవడానికి అలియాబాద్ సరాయి అనే విశ్రాంతి గృహం కూడా ఉండేది.
ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అలియాబాద్ నుండి నగరంలోని ఇతర ప్రాంతాలకు బస్సు సౌకర్యం (65, 9) ఉంది. బస్ డిపో ఇక్కడికి సమీపంలోనే ఉంది. ఇక్కడికి కిలోమీటరు దూరంలోని ఉప్పుగూడ లో ఎంఎంటిఎస్ రైల్వే స్టేషను ఉంది.
మూలాలు
వర్గం:హైదరాబాదులోని ప్రాంతాలు
పెళ్ళి చూపులు (2016 సినిమా)
పెళ్ళి చూపులు తరుణ్ భాస్కర్ దాస్యం దర్శకత్వంలో 2016లో విడుదలైన తెలుగు రొమాంటిక్ కామెడీ సినిమా. సినిమాలో విజయ్ దేవరకొండ, రీతు వర్మ నాయికా నాయకులుగా నటించారు.
ఉత్తమ తెలుగు చిత్రంగానూ, ఉత్తమ స్క్రీన్ ప్లే విభాగంలో ఇది రెండు జాతీయ పురస్కారాలు సాధించింది. ఉత్తమ చిత్రం, ఉత్తమ నటిగా రెండు నంది పురస్కారాలు సాధించింది. ఉత్తమ తెలుగు చిత్రంగా దక్షిణాది ఫిల్మ్ ఫేర్ అవార్డు అందుకుంది. హిందీ, తమిళం, మలయాళం భాషల్లోకి పునర్నిర్మాణమైంది.
కథాంశం
ప్రధాన పాత్రలైన ప్రశాంత్ (విజయ్ దేవరకొండ), చిత్ర (రీతు వర్మ) పెళ్ళిచూపుల్లో కలవడంతో సినిమా ప్రారంభమవుతుంది. ప్రశాంత్ ఇంజనీరింగ్ చదువుకున్నా బద్ధకంతోనూ, జీవితంలో ఏం చేయాలన్నదానిపై స్పష్టత లేకపోవడంతోనూ ఏ పనీ చేయకుండా ఖాళీగా ఉంటాడు. షెఫ్ (chef)గా కెరీర్ ప్రారంభించి ఓ రెస్టారెంట్ ప్రారంభించాలన్నది అతని కల. చిత్ర చాలా స్పష్టత ఉన్న అమ్మాయి, జీవితంలో ఏం సాధించాలన్న దానిపై సుస్పష్టమైన దృష్టితో తన కలలు నెరవేర్చుకోవడానికి చాలా కష్టపడుతూ ఉంటుంది. ఐతే ఆమె ఓ అబ్బాయితో ప్రేమలో పడి, అతనితో కలిసి రెస్టారెంట్ ఆన్ వీల్స్ (ఫుడ్ ట్రక్) ప్రారంభించి తన కల నెరవేర్చుకుందామని ఆశిస్తుంది. కానీ అతను ఆమెను విడిచిపెట్టేసి, వేరే సంబంధానికి ఒప్పుకోవడంతో చిత్ర తండ్రి ఆమెను సీరియస్ గా తీసుకోవడం మానేస్తాడు. పెళ్ళి సంబంధాలు చూస్తూ ఉంటాడు. ఆమెకు ఆస్ట్రేలియాలో చదువుకోవడానికి తగ్గ డబ్బు తానే సంపాదించుకోవాలని అనుకుంటుంది. ఈ నేపథ్యంలో ప్రశాంత్, చిత్ర పెళ్ళి చేసుకున్నారా? వారి ఆశలు, కలలు ఏమయ్యాయి అన్నది మిగతా కథ.
విడుదల
29 జూలై 2016న సినిమా ప్రపంచవ్యాప్తంగా విడుదలైంది.
సంగీతం, బ్యాక్ గ్రౌండ్ స్కోర్
చిత్రంలో ఆరుపాటలూ, బ్యాక్ గ్రౌండ్ స్కోర్ వివేక్ సాగర్ స్వరపరచగా, రాహుల్ రామకృష్ణ, శ్రేష్ట, శ్రీ పాటలు రాశారు. మధురా ఆడియో ద్వారా సంగీతం విడుదలైంది.
సైమా అవార్డులు
2016 సైమా అవార్డులు
మూలాలు
వర్గం:తెలుగు సినిమాలు
నవరాత్రి
నవ్‌రాత్రి, నవరాత్రి లేదా నవరాథ్రి అనేది శక్తిని ఆరాధించే హిందువుల పండుగ. ఇందులో దసరా పండగలో భాగంగా తొమ్మది రోజులు నృత్యాలు, పండుగకు సంబంధించిన ఇతర వేడుకలు భాగంగా జరుగుతాయి.నవరాత్రి అనే పదం శబ్దార్ధ ప్రకారంగా, సంస్కృతంలో తొమ్మిది రాత్రులు అని అర్థం, నవ అంటే తొమ్మిది, రాత్రి అంటే రాత్రులు అని అర్థం. ఈ తొమ్మిది రాత్రులు, పది రోజులలో, తొమ్మిది రూపాలలో ఉన్న శక్తి/దేవిని ఆరాధిస్తారు.
ప్రాముఖ్యత
వసంతకాలం, శరదృతువుల మొదలు, వాతావరణపరంగా, సౌరప్రభావపరంగా చాలా ముఖ్యమైన సంధి కాలం. దేవీ మాతను పూజించడానికి ఈ రెండు కాలాలూ చాలా పవిత్రమైన అవకాశాలుగా భావిస్తారు. పండుగ తేదీలను, చంద్ర పంచాంగం ప్రకారం నిర్ణయిస్తారు.
హిందూ మతంలో విశ్వాసకులు ఒక సర్వశక్తిమంతమైన దేవత/దేవుడిని నమ్ముతారు, కానీ, పూజించే విషయానికి సంబంధించినంత వరకూ, ఆమె/అతడిని అనేక రకాలుగా వ్యక్తీకరించబడిన రూపంలో పూజించవచ్చు, ఈ అనేక రూపాలు దేశమంతా ప్రబలంగా వ్యాపించి ఉన్నాయి. నవరాత్రి దుర్గా దేవి ఉత్సవానికి ప్రాతినిధ్యం వహిస్తుంది, దుర్గాదేవి, శక్తి ఆకృతిలో వ్యక్తీకరించబడిన దేవత (శక్తి లేదా బలము). దసహరా అంటే 'పది రోజులు', ఇది వాడుక భాషలో దసరా అవుతుంది. నవరాత్రి పండుగ లేదా 'తొమ్మిది రాత్రుల పండుగ, చివరి దినాన, అంటే విజయదశమి రోజున పరాకాష్ఠకు చేరుకుని 'పది రోజుల పండుగ' అవుతుంది. ఈ పదిదినాలలోనూ, మహిషాసురమర్ధిని అయిన దుర్గా మాత అనేక రూపాలను ఆరాధనతో, భక్తితో పూజిస్తారు.
సంప్రదాయాలు, ఆచారాలు
వేదిక ఏర్పాటు, ప్రార్థనలు, నాటకాలు, నాటకాలు, ఉపవాసం, పూజ, మూర్తి నిమజ్జనం, భోగి మంటలు, ప్రార్థనలు దుర్గా, పార్వతీ దేవికి సమర్పించబడతాయి.
నవరాత్రిని సంవత్సరంలో 5 సార్లు జరుపుకుంటారు. వాటిని వసంత నవరాత్రి, ఆషాఢ నవరాత్రి, శారదా నవరాత్రి, పౌష్య/మాఘ నవరాత్రి అంటారు. వీటిలో, పురతషి మాసంలో వచ్చే శారదా నవరాత్రి, వసంత కాలంలో వచ్చే వసంత నవరాత్రి చాలా ముఖ్యమైనవి.
1. వసంత నవరాత్రి: వసంత నవరాత్రులు అని కూడా గుర్తించబడే బసంత నవరాత్రి, వసంత ఋతువులో (మార్చి-ఏప్రిల్) తొమ్మిది రూపాల శక్తి మాతని (దేవీ మాత) ఆరాధించడానికి అంకితం చేసిన తొమ్మిది రోజుల పండుగ. దానిని చైత్ర నవరాత్రులని కూడా గుర్తిస్తారు. ఈ తొమ్మిది రోజుల పండుగను రామ నవరాత్రులని కూడా అంటారు.
2. గుప్త నవరాత్రి: ఆషాఢ లేదా గాయత్రి లేదా శాకంబరి నవరాత్రులుగా గుర్తించే గుప్త నవరాత్రులను ఆషాఢ మాసంలో (జూన్-జులై), తొమ్మిది రూపాల శక్తి మాతను (దేవిమాత) పూజించడానికి అంకితం చేసిన తొమ్మిది రోజుల పండుగగా గుర్తిస్తారు. ఆషాఢ శుక్లపక్షాన (చంద్రుడు పూర్ణబింబాన్ని సంతరించుకునే కాలం) గుప్త నవరాత్రులను జరుపుకుంటారు.
శివరంజని (2019 సినిమా)
శివరంజని 2019లో తెలుగులో విడుదలైన హారర్ థ్రిల్లర్ సినిమా. ఈసినిమాలో రష్మి గౌతమ్, నందు, నందిని రాయ్ ప్రధాన పాత్రల్లో నటించారు. ఈ చిత్రం 2 ఆగష్టు 2019న విడుదలైంది.
నవరాత్రి
సంప్రదాయాలు, ఆచారాలు
3. శరన్నవరాత్రులు: అన్ని నవరాత్రులలో ఇది అతి ముఖ్యమైనది. దీనిని టూకీగా, మహా నవరాత్రి (గొప్ప నవరాత్రి) అని అంటారు, ఈ ఉత్సవాన్ని అశ్విన మాసంలో జరుపుకుంటారు. శరద్ నవరాత్రులుగా కూడా గుర్తించబడిన ఈ నవరాత్రులను, శరద్ ఋతువులో (శీతాకాలం మొదట్లో అంటే, సెప్టెంబరు-అక్టోబరు) జరుపుకుంటారు.
శివరంజని (2019 సినిమా)
కథ
కార్తిక్ (నందు) కి యాక్సిడెంటల్ గా ఒక అమ్మాయి (రష్మీ)కలుస్తుంది. ఆ అమ్మాయి గతం మర్చిపోయిందని డాక్టర్స్ చెప్పడంతో కార్తీక్ పేపర్ లో ఆమె గురించి ఒక ప్రకటన ఇచ్చి తన ఇంటికి తీసుకు వస్తాడు. కార్తిక్ ఇంటికి వచ్చిన తర్వాత ఆమెను ఇంట్లో మధు గా పరిచయం చేస్తాడు. వారి పరిచయం ప్రేమ గా మారుతుంది. అక్కడ ఒక నీడ మధు ను వెంటాడుతుంది. అదేంటో తెలుసుకునే ప్రయత్నంలో ఆమెకు తన గతం గురించి కొన్ని నిజాలు తెలుస్తాయి. అసలు ఆమె గతంలో ఎవరు ? తన గతం ఎందుకు మర్చి పోతుంది ? అనేది మిగతా సినిమా కథ.
నవరాత్రి
సంప్రదాయాలు, ఆచారాలు
4. పౌష్య నవరాత్రి: పౌష్య నవరాత్రి అనేది తొమ్మిది రూపాల శక్తి మాతను (దేవీ మాత) పూజించడానికి అంకితం చేసిన తొమ్మిది రోజులు, దీనిని పుష్య మాసంలో (డిసెంబరు-జనవరి) వచ్చే పౌష్య నవరాత్రి అంటారు. పౌష్య శుక్ల పక్షంలో (చంద్రుడు పూర్ణ బింబాన్ని సంతరించుకునే కాలంలో), పౌష్య నవరాత్రులు జరుపుకుంటారు.
శివరంజని (2019 సినిమా)
మూలాలు
వర్గం:2019 తెలుగు సినిమాలు వర్గం:2019 సినిమాలు
నవరాత్రి
సంప్రదాయాలు, ఆచారాలు
5. మాఘ నవరాత్రి: గుప్త నవరాత్రిగా కూడా గుర్తించబడే మాఘ నవరాత్రిని, మాఘమాసంలో (జనవరి-ఫిబ్రవరి) తొమ్మిది రూపాలలో శక్తిని మాతను (దేవీ మాత) తొమ్మిది రాత్రులు ఆరాధించే పండుగగా గుర్తిస్తారు. మాఘ నవరాత్రిని మాఘ శుక్ల పక్షాన (చంద్రుడు పూర్ణబింబాన్ని సంతరించుకునే సమయంలో) జరుపుకుంటారు.
పాలెపు బుచ్చిరాజు
thumb|పాలెపు బుచ్చిరాజు
నవరాత్రి
వసంత నవరాత్రి
ఈ పండుగను వసంత ఋతువులో (వేసవి కాలపు మొదలు) జరుపుకుంటారు (మార్చి-ఏప్రిల్). ఈ పండుగను చైత్ర నవరాత్రులుగా కూడా గుర్తిస్తారు, ఎందుకంటే, ఇది చంద్రుని మాసమయిన చైత్రములో వస్తుంది.
భ్రమరాంబా సమేత మల్లేశ్వరస్వామి దేవాలయం
భ్రమరాంబా సమేత మల్లేశ్వర స్వామి దేవాలయం, పెదకాకాని గుంటూరు జిల్లా పెదకాకానిలో ఈ దేవాలయం ఉంది.
పాలెపు బుచ్చిరాజు
పాలెపు బుచ్చిరాజు
బుచ్చిరాజుగారు విశాఖపట్నం జిల్లాలో గునుపూడి గ్రామంలో 1940-41 సం.లో జన్మించారు. ఆంధ్ర యూనివర్సిటీలో ఎం.ఎస్.సి చేసి, ఆయిల్ అండ్ నేచురల్ గేస్ కమిషన్లో చేరి' చీఫ్' వరకూ ఎదిగి1955 లోపదవీ విరమణ చేశారు. దివింది సైన్సు అయినా తెలుగు సాహిత్యం మీద అభిమానంతో, రచనలు చేసి కవిగా ఎదిగారు. ఈయన గేయాలు రాసిన తెలుగు కథ అంటే ప్రత్యేక అభిమానం. ఇంతవరకూ ౩౦ కి పైగా కథలు వివిధ పత్రికల్లో ప్రచురింపబడ్డాయి. 2001 లో 'గునుపూడి కథలు'సంకలనం వెలువడింది.2003లో 'ప్రాచీన వచనములు, వ్యాసం, శతకం అనే ప్రక్రియలు'ఉన్న పుస్తకాన్ని రచించారు.
నవరాత్రి
వసంత నవరాత్రులకు సంబంధించిన మూలం వెనుక కథ
ఒకానొకప్పుడు, మహారాజైన ధ్రువసింధు వేటకు వెళ్ళినపుడు ఆయనను సింహం చంపివేసింది. యువరాజు సుదర్శనుడికి రాజ్యాభిషేకం చేయడానికి సన్నాహాలు జరిగాయి. కానీ, మహారాణి లీలావతికి తండ్రి, ఉజ్జాయినీ రాజ్యానికి రాజయిన యుధజిత్తు,, మహారాణి మనోరమకు తండ్రి, కళింగ రాజ్యానికి రాజయిన వీరసేనుడు తమ తమ మనవళ్ళ కోసం కోసల రాజ పీఠాన్ని కైవసం చేసుకోవాలన్న కోరిక కలిగి ఉన్నారు. వాళ్ళు ఒకరితో మరొకరు యుధ్ధం చేసారు. యుధ్ధంలో రాజు వీరసేనుడు మృతి చెందాడు. మనోరమ యువరాజు సుదర్శనుడినీ, ఒక నపుంసకుడినీ తోడు తీసుకుని అడవిలోకి పారిపోయింది. వాళ్ళు ఋషి భరద్వాజుని ఆశ్రమంలో తలదాచుకున్నారు.
భ్రమరాంబా సమేత మల్లేశ్వరస్వామి దేవాలయం
స్థల పురాణం
ఈ దేవాలయం గురించి పురాణాల్లో కూడా ఉంది. ఈ లింగం శ్రీశైలం లింగాంశం కలిగి ఉండటంతో ద్వాదశ జ్యోతిర్లింగాలలో మహిమ ఇందులోనూ ఉన్నట్లే మహార్షలోని అత్యంత ప్రసిద్ధి చెందిన భరద్వాజ మహాముని ఒకప్పుడు అన్ని తీర్థాలూ సేవిస్తూ భూప్రదక్షిణలు చేస్తూ ఈ క్షేత్రానికి వచ్చాడు. స్వామిని అభిషేకిస్తున్న సమయంలో శివానుగ్రహం వలన యజ్ఞ సంకల్పం కలిగింది మహర్షికి. సమస్త సంభారాలను సమకూర్చి, ఎందరో మహర్షుల నాహ్వానించి, యజ్ఞాన్ని ప్రారంభించారు. దేవతలకు ఆహుతులను అందించే సమయంలో ఒక కాకి వచ్చి వాటిని తిన సాగింది.యజ్ఞం అపవిత్ర మౌతోందని దానిని వారించబోయాడు. కాని ఆ కాకి మనుష్య భాష లో” తాను కాకాసురుడనే రాక్షసుడినని, బ్రహ్మదేవుని వరం వలన తనకు హవిర్భాగాలను స్వీకరించే అర్హత దక్కిందని, నీ యజ్ఞం సఫలం కావాలంటే యజ్ఞజలంతో నన్ను అభిషేకించు. నా కున్నశాపము తీరుతుంది. నీ యజ్ఞము సుసంపన్నమౌతుందని చెప్పింది.ఆ మాటలు విన్న భరద్వాజమహర్షి యజ్ఞాన్ని పూర్తి చేసి, అభిషేకజలాన్ని ఆ కాకి పై చల్లగానే ఆ కాకి తన నల్లని రూపాన్ని వదిలి శ్వేతవర్ణాన్ని పొంది, మహర్షిని స్తుతించి, శ్రీమల్లేశ్వరుని మల్లికా కుసుమాలతో పూజించి, మానస సరోవర తీరం లోని, మహా అశ్వత్థ వృక్షపు తొర్రలో గల తన నివాసానికి చేరుకుంది. ఆ పక్షిరాజు మానస సరోవరం నుండి ఆకాశమార్గం లో దక్షిణ భారతదేశ లోని చెంగల్పట్టు వద్ద గల పక్షితీర్థానికి వెళ్లి, సర్వేశ్వరుని దర్శించి, బలిని స్వీకరించి, తిరిగి వెళుతూ, శ్రీ కాకాని మల్లేశ్వరుని దర్శించుకొని వెళుతూ ఉంటుందని స్థలపురాణం వివరించారు.
నవరాత్రి
వసంత నవరాత్రులకు సంబంధించిన మూలం వెనుక కథ
విజితుడయిన రాజు యుధజిత్తు, అప్పుడు కోసల రాజధాని అయిన అయోధ్యలో, తన మనుమడయిన శత్రుజిత్తుని పట్టాభిషిక్తుని చేసాడు. అతను ఆ తరువాత, మనోరమను ఆమె కొడుకునూ వెతుక్కుంటూ బయలుదేరాడు. తనను రక్షణ కోరిన వారిని అప్పగించనని ఋషి సెలవిచ్చాడు. యుధజిత్తు కోపోద్రిక్తుడయ్యాడు. అతను ఋషిపై దాడి చేద్దామని అనుకున్నాడు. కానీ, అతని మంత్రి అతనికి ఋషి వ్యాఖ్యకు సంబంధించిన నిజాన్ని చెప్పాడు. యుధజిత్తు రాజధానికి వెనుదిరిగాడు.
భ్రమరాంబా సమేత మల్లేశ్వరస్వామి దేవాలయం
ఉత్సవాలు
ప్రతి సంవత్సరాది పండుగ రోజున శ్రీ స్వామి వారి పేరిట పంచాగాన్ని ప్రకటించి, శ్రీ స్వామి సమక్షంలో పంచాంగ శ్రవణం జరిపి, వచ్చిన భక్తులకు ఉచితంగా దేవస్థానం వారు పంచాగాలను పంచి పెడతారు. ప్రతి సంవత్సరం భాద్రపద మాసంలో గణపతి నవరాత్రోత్సవాలు. ఆశ్వయుజ మాసంలో శ్రీదేవీ నవరాత్రోత్సవాలు అత్యంత వైభవంగా జరుగుతాయి. ప్రతి సంవత్సరంమాఘ బహుళ ఏకాదశి నుండి ఫాల్గుణశుక్ల పాడ్యమి వరకు శ్రీ స్వామివారి బ్రహ్మోత్సవాలు జరుగుతాయి.
పాలెపు బుచ్చిరాజు
ఇతివృత్తం
మొదటి భాగంలో శ్రీ తిరుపతి వేంకటేశ్వర వచనములు, రెండవ భాగంలో శ్రీకృష్ణ హేల, మూడవ భాగంలో బుధవిధేయ శతకం రచించారు. మొదటి భాగం :*తెలుగు భాష జన్మించి వెయ్యేళ్ళకు పైగా అయింది.ఎందరో సరస్వతీ పుత్రులు సరికొత్త ప్రయోగాలను చేపట్టి తెలుగును జీవభాషగా తీర్చిదిద్దారు. రెండవ భాగం :*వేదకాలం నుంచి అపారమైన సంస్కృతి, సంప్రదాయం భారతదేశానికి తరగని సంపద. ఇందు చెప్పబడ్డ విషయాలు : మూడవ భాగం:*శతక ప్రక్రియ తెలుగు సాహిత్యంలో ఒక విశిస్ట ప్రక్రియ. ఆధారిత గ్రంథాలు-కవి :
భ్రమరాంబా సమేత మల్లేశ్వరస్వామి దేవాలయం
రవాణా సౌకర్యం
రవాణా సౌకర్యం కలదు గుంటూరుకు దగ్గరలో గల పెదకాకాని గ్రామంలో ఈ శివాలయం ఉంది. గుంటూరు నుండి విజయవాడ రహదారిలో ఉంది. గుంటూరు లేక విజయవాడ నుండి బస్సులలో వెళ్ళవచ్చు.
నవరాత్రి
వసంత నవరాత్రులకు సంబంధించిన మూలం వెనుక కథ
యువరాజు సుదర్శనుడిని అదృష్టదేవత వరించింది. తపస్వి కుమారుడు ఒక రోజు వచ్చి, నపుంసకుడిని తన సంస్కృత నామమయిన క్లీబ అన్న పేరుతో పిలిచాడు. యువరాజు మొదటి శబ్దమయిన క్లిను పట్టుకుని దానిని క్లీం అని సంబోధించడం మొదలు పెట్టాడు. ఆ అక్షరం చాలా శక్తిమంతమయిన, పవిత్రమయిన మంత్రం. అది దేవీ మాతకు బీజాక్షరం (మూల అక్షరం). యువరాజు ఈ అక్షరాన్ని మాటిమాటికీ పలకడం వలన అతనికి మనశ్శాంతి, దేవి మాత అనుగ్రహం కలిగింది. దేవి అతనికి దర్శనం ఇచ్చి, ఆశీర్వదించి, అతనికి దైవికమైన ఆయుధాలను, ఎప్పటికీ తరిగిపోని అంబులపొదినీ వరంగా ఇచ్చింది.
భ్రమరాంబా సమేత మల్లేశ్వరస్వామి దేవాలయం
మూలాలు
వర్గం:హిందూ దేవాలయాలు వర్గం:గుంటూరు జిల్లా పుణ్యక్షేత్రాలు
నవరాత్రి
వసంత నవరాత్రులకు సంబంధించిన మూలం వెనుక కథ
వారణాసి రాజదూతలు ఋషి ఆశ్రమం గుండా పయనించినపుడు ఉదాత్తమైన యువరాజు సుదర్శనుడిని చూసి, అతనిని వారణాసి రాజు కుమార్తె అయిన యువరాణి శశికళకు వరుడిగా ప్రతిపాదించారు.
పాలెపు బుచ్చిరాజు
ఇతివృత్తం
వర్గం:1940 జననాలు వర్గం:తెలుగు కవులు వర్గం:తెలుగు కథా రచయితలు వర్గం:విశాఖపట్నం జిల్లా రచయితలు
నవరాత్రి
వసంత నవరాత్రులకు సంబంధించిన మూలం వెనుక కథ
యువరాణి తన వరుడిని ఎన్నుకునే స్వయంవరం ఏర్పాటు చెయ్యబడింది. శశికళ వెంటనే సుదర్శనుడిని వరించింది. వారికి శాస్త్రోక్తంగా వివాహం జరిగింది. ఆ పెళ్ళిలోనే ఉన్న రాజు యుధజిత్తు, వారణాసి రాజుతో యుధ్ధం చేయడం మొదలు పెట్టాడు. దేవీ మాత సుదర్శనుడునీ అతని మామనీ రక్షించింది. యుధజిత్తు ఆమెను హేళన చేసాడు, దానితో వెనువెంటనే దేవీ మాత అతనినీ అతని సైన్యాన్ని బూడిదగా మార్చింది.
అప్పుడు సుదర్శనుడు, తన భార్య, మామతో కలిసి దేవిని స్తుతించాడు. దేవి అతి ప్రసన్నురాలై, వారికి తనని హోమంతో ఇతర సాధనాలతో వసంత నవరాత్రులపుడు పూజించమని ఆదేశించింది. తరువాత ఆమె మాయమయ్యింది.
సుదర్శనుడి వారసులయిన, శ్రీ రామ లక్ష్మణులు కూడా శరన్నవరాత్రులలో, దేవిని పూజించి, ఆమె సహాయంతో సీతను తిరిగి తేగలిగారు.
శరద్ నవరాత్రి
చంద్రమాసమయిన అశ్వయుజ/అశ్విన మాసం ప్రకాశవంతమయిన సగంలోని మొదటి రోజున మొదలయి, చివరి రోజున అంతమవుతుంది.
ధౌమ్య వాచనుడి ప్రకారం, 'నవరాత్రి పండుగ అశ్విన మాసంలోని ప్రకాశవంతమయిన పక్షంలో ప్రతిపాదం అను క్రమంలో, నవమి పూర్తయ్యేదాకా జరుపుకుంటారు'.
దేవీ రూపాలు
నవరాత్రులలో తొమ్మిది రూపాలలో శక్తిని ఆరాధిస్తారు. స్థలసంప్రదాయాన్ని బట్టి దేవతల రూపాలు మారుతూ ఉంటాయి.
ఆచారకర్మలు
నవరాత్రులను వివిధ పధ్ధతులతో దేశమంతా ఉత్సవంగా జరుపుకుంటారు. ఉత్తర భారతదేశంలో మూడు నవరాత్రులనూ అత్యంత ఆదరణతో, తొమ్మిది రోజులూ ఉపవాసం ఉంటూ, దేవీ మాతను వివిధ రూపాలలో పూజిస్తూ జరుపుకుంటారు. చైత్ర మాసంలో జరుపుకునే నవరాత్రి శ్రీ రామ నవమితోనూ, శరద్ నవరాత్రి దుర్గా పూజతోనూ, దసరాతోనూ పరాకాష్ఠకు చేరుకుంటుంది. హిమాచల్ ప్రదేశ్‌లోని కులూ దసరా ఉత్తర భారతదేశంలో ప్రత్యేకించి చాలా ప్రఖ్యాతి గాంచింది.
తూర్పు భారతదేశంలోని పశ్చిమ బెంగాల్‌లో దుర్గా పూజగా జరుపుకునే ఉత్సవంలో, చివరి నాలుగు రోజులూ ప్రత్యేకమైన నాటకీయ రూపం సంతరించుకుంటాయి. రాష్ట్రంలో ఇది అన్నింటికన్న పెద్ద ఉత్సవం. అద్భుతమైన కళానైపుణ్యంతో, అలంకరించబడిన బంక మన్నుతో చేయబడిన నిలువెత్తు దుర్గాదేవి విగ్రహాలు, ఆమె మహిషాసురుడిని సంహరిస్తున్న రూపంలో గుళ్ళలోనూ ఇతర ప్రదేశాలలోనూ ఏర్పాటు చేస్తారు. ఈ విగ్రహాలకు అయిదు రోజులు పూజలు నిర్వహించి, అయిదో రోజున నదిలో నిమజ్జనం చేస్తారు.
పశ్చిమ భారతదేశంలో, ప్రత్యేకించి గుజరాత్ రాష్ట్రంలో, నవరాత్రి ప్రఖ్యాతి గాంచిన గార్బా, డాండియా-రాస్ నృత్యాలతో వేడుకగా జరుపుకుంటారు. గత కొద్ది సంవత్సరాలుగా, గుజరాత్‌లో గుజరాత్ ప్రభుత్వం "నవరాత్రి పండుగ ఉత్సవాలను" నవరాత్రి పండుగ తొమ్మిది రోజులలో క్రమం తప్పకుండా నిర్వహిస్తోంది. ఈ తొమ్మిది రోజుల ఉత్సవంలో పాలు పంచుకోవడానికి గుజరాత్ నలుమూలల నుండి, ఇంకా విదేశాల నుండి కూడా ప్రజలు తరలి వస్తారు. ఇది భారతదేశమంతా కూడా చాలా ప్రఖ్యాతి గాంచింది, ఇంకా ప్రపంచవ్యాప్తంగా, యుకె,యుఎస్ లతో సహా అన్ని దేశాలలో కూడా ఇది చాలా జనాకర్షకమైన ఉత్సవం.
గోవాలో, జాత్ర నవరాత్రి అపుడు మొదలవుతుంది, అంత్రుజ్ (పోండా) మొత్తం కూడా చాలా వైభవంగా అలంకరిస్తారు. సరస్వత్ ఆలయాలను అందంగా అలంకరించి, విగ్రహాలను పూజకు బయటకు తీస్తారు. విగ్రహాలకు దుస్తులు తొడిగి పూలు, గంధం, పసుపు, కుంకుమలతో అలంకరిస్తారు. భక్తులు నవరాత్రి పండుగలో ప్రత్యేక దర్శనానికి వస్తారు, భక్తుడు ఎక్కువగా ఎదురు చూసేది కౌల్ ప్రసాదము, అది దేవుళ్ళు దేవతల నుండి ఇచ్చిన ప్రసాదంగా భావిస్తారు. దేవీ విగ్రహాలను పూలతో ప్రకాశవంతమైన రంగులతో అలంకరిస్తారు, భక్తులు లేదా పూజారులు పూలను మార్చే పని కూడా చేయకుండా పూజిస్తారు. ఉత్సవపు రాత్రి పూర్తి అయినపుడు, పూలను ప్రసాదంగా భక్తులకు పంచి పెడతారు.
దక్షిణ భారతదేశంలో, వేదికలు నిర్మించి, విగ్రహాలను వాటి పై ఉంచుతారు. దీనిని గోలు అంటారు. భారతదేశంలోని, మహారాష్ట్రలోని, నావి ముంబైలోని, నేరుల్‌లోని ఒక గృహంలో తమిళనాడు రీతిలో ప్రదర్శించిన ఉదాహరణాత్మకమైన గోలు చిత్రాలను ఈ ప్రక్కన చూడండి.